
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 483 

13 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διοικητικών διαδικασιών αρμοδιότητας 
Υπουργείου Εμπορικής Ναυτιλίας - Ναυτικού Απο¬ 
μαχικού Ταμείου (Ν.Α.Τ.) - που διεκπεραιώνονται 
και μέσω των Κέντρων Εξυπηρέτησης Πολιτών 
(Κ.Ε.Π.), ως ολοκληρωμένη διοικητική διαδικασία 1 
Κανονισμός λειτουργίας της Κεντρικής Επιτροπής 

Απλούστευσης Διαδικασιών (Κ.Ε.Α.Δ.). 2 

Καθιέρωση υπερωριακής, νυκτερινής, Κυριακών και 


εξαιρέσιμων ημερών εργασίας του προσωπικού 
Ασφαλείας στο Πολιτικό Γραφείο του Υφυπουργού 
Εσωτερικών Δημόσιας Διοίκησης και Αποκέντρω¬ 
σης . 3 

Βελτίωση του συσσιτίου των κρατουμένων των Κατα¬ 
στημάτων Κράτησης και του I. Α. Α. Α.Σ.Ε Βόλου κα- 
τάτις ημέρες του Πάσχα και των Χριστουγέννωντρέ- 
χοντος έτους και της Πρωτοχρονιάς έτους 2006. 4 


Συμπλήρωση και παράταση του χρόνου λειτουργίας 
της ειδικής νομοπαρασκευαστικής επιτροπής για: 
α) την επεξεργασία και κατάρτιση απαντήσεων στο 
ερωτηματολόγιο της Επιτροπής για τα Δικαιώματα 
του Παιδιού, που αφορά συγχώνευση της 2ης και 
3ης Περιοδικής Εθνικής Έκθεσης υπό τη Διεθνή 
Σύμβαση για τα Δικαιώματα του Παιδιού (ΟΒΟ) και 
β) την επεξεργασία και κατάρτιση σχεδίου νόμου 
με σκοπό την εναρμόνιση στην εθνική νομοθεσία 
του Προαιρετικού Πρωτοκόλλου στην Διεθνή Σύμ¬ 
βαση των Δικαιωμάτων του παιδιού, για την εμπο¬ 
ρία παιδιών, παιδική πορνεία και παιδική πορνο¬ 


γραφία. 5 

Διορισμός των μελών της Διοικητικής Επιτροπής 

Στρατιωτικών Επιτάξεων Νομού Αττικής. 6 

Σύσταση Νομικού Προσώπου με την επωνυμία «Σχολι¬ 
κή Επιτροπή Εσπερινού Γυμνασίου» Δήμου Παρα- 

μυθιάς. 7 

Σύσταση Νομικού Προσώπου με την επωνυμία «Σχολι¬ 
κή Επιτροπή Εργαστηρίου Ειδικής Επαγγελματι¬ 
κής Εκπαίδευσης και Κατάρτισης (Ε.Ε.Ε.Ε.Κ)» Δή¬ 
μου Παραμυθιάς. 8 

Σύσταση Συνδέσμου Συνεργασίας των Δήμων Καλλι¬ 
θέας - Ιαλυσού. 9 


ΑΠΟΦΑΣΕΙ Σ 

Αριθ. ΔΙΑΔΠ/Ε/6591 (1) 

Καθορισμός διοικητικών διαδικασιών αρμοδιότητας 
Υπουργείου Εμπορικής Ναυτιλίας - Ναυτικού Απομα¬ 
χικού Ταμείου (Ν.Α.Τ.) - που διεκπεραιώνονται και μέ¬ 
σω των Κέντρων Εξυπηρέτησης Πολιτών (Κ.Ε.Π.), ως 
ολοκληρωμένη διοικητική διαδικασία. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του τελευταίου εδαφίου της παραγρά¬ 
φου 1 του άρθρου 31 του Ν. 3013/2002 «Αναβάθμιση της 
πολιτικής προστασίας και άλλες διατάξεις» ΦΕΚ 102/Α7 
1.5.2002. 

2. Τις διατάξεις του άρθρου 8 του Ν. 3242/2004 (ΦΕΚ 
102/Α/24.5.2004). 

3. Τις διατάξειςτου άρθρου 8του Ν. 1599/1986 «Σχέσεις 
Κράτους - Πολίτη, καθιέρωση νέου τύπου δελτίου ταυτό¬ 
τητας και άλλες διατάξεις» ΦΕΚ 75/Α/11.6.1986. 

4. Τις διατάξεις της παραγράφου 3του άρθρου 3του Ν. 
2690/1999 «Κύρωση του Κώδικα Διοικητικής Διαδικασίας 
και άλλες διατάξεις» ΦΕΚ 45/Α/9.3.1999. 

5. Την με αριθμό ΔΙΑΔΠ/Α1/18368/1.10.2002/ Φ.Ε.Κ. 
1276ΒΆπόφασητου Υπουργού Εσωτερικών, Διοίκησης και 
Αποκέντρωσης «Καθορισμός του τύπου και του περιεχομέ¬ 
νου της Υπεύθυνης Δήλωσης του άρθρου 8 του Ν. 
1599/1986 (ΦΕΚ 75)». 

6. Τις διατάξεις της παρ. Ι,του άρ. 24 του Ν. 3200 (ΦΕΚ/ 
Α/281/9.12.2003) «Τροποποιήσεις του Ν. 1388/1983 - 
Ίδρυση Εθνικού Κέντρου Δημόσιας Διοίκησης-, ίδρυση 
Εθνικής Σχολής Δημόσιας Διοίκησης και άλλες διατά¬ 
ξεις», με τις οποίες η Γενική Γραμματεία Δημόσιας Διοί¬ 
κησης μετονομάζεται σε Γ ενική Γ ραμματεία Δημόσιας Δι¬ 
οίκησης και Ηλεκτρονικής Διακυβέρνησης. 

7. Του εδαφίου ατού άρθρου 2 και της παραγράφου 1 
του άρθρου 5της κοινής απόφασηςτου Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης» υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 
527 Β'). 































6800 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Τις διατάξεις του Ν. 792/1978, όπως κωδικοποιήθηκε 
με τις διατάξεις του Π .Δ. 913/1978 «Περί κωδικοποιήσεως 
εις ενιαίο κείμενο του Ν. 792/1978.... κ.λ.π.» (ΦΕΚ220/Α') 

9. Την ανάγκη βελτίωσης της εξυπηρέτησης κοίτης ποι¬ 
ότητας των παρεχόμενων υπηρεσιών προς τον πολίτη. 

10. Το γεγονός ότι από την έκδοση της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Η ακόλουθη διοικητική διαδικασία που εμπίπτει στην 
αρμοδιότητα του Υπουργείου Εμπορικής Ναυτιλίας - 
Ναυτικό Απομαχικό Ταμείο - μπορεί να διεκπεραιώνεται 
και μέσω των Κέντρων Εξυπηρέτησης Πολιτών (Κ.Ε.Π.) 
κατά την προβλεπόμενη από τα άρθρα 31 του Ν. 
3013/2002 και 8του Ν. 3242/2004 διαδικασία: 

«Χορήγηση ενημερωτικού σημειώματος ποσού μηνιαί¬ 
ας σύνταξης, κύριας ή επικουρικής, (για τους τρεις τε¬ 
λευταίους μήνες), στους συνταξιούχους του Ναυτικού 
Απομαχικού Ταμείου από τα ΚΕΠ». 

Η διεκπεραίωση της παραπάνω διαδικασίας γίνεται με 
ιδιαίτερο έντυπο αίτησης, που επισυνάπτεται στην πα¬ 
ρούσα απόφαση και αποτελεί αναπόσπαστο μέρος της, 
μέσω διασύνδεσης της μηχανογραφικής εφαρμογής του 
θ-Κθρ με την μηχανογραφική εφαρμογή του Ναυτικού 
Απομαχικού Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΠ. ΑΝΔΡΕΟΥΛΑΚΟΣ ΜΑΝ. ΚΕΦΑΛΟΓΙΑΝΝΗΣ 
-♦- 

Αριθ. ΔΙΑΔΠ/Ε/6596 (2) 

Κανονισμός λειτουργίας της Κεντρικής Επιτροπής 
Απλούστευσης Διαδικασιών (Κ.Ε.Α.Δ.). 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α) Τις διατάξεις της παραγράφου 6 του άρθρου 10 του 
Ν.3242/2004 «Ρυθμίσεις για την οργάνωση και λειτουργία 
της Κυβέρνησης, τη διοικητική διαδικασία και τους 
Ο.Τ.Α.» (ΦΕΚ 102/τ.Α'/24.5.2004). 

β) Την υπ’ αριθμ. ΔΙΑΔΠ/Α/19181 απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, για τον ορισμό μελών της Κεντρικής Επιτροπής 
Απλούστευσης Διαδικασιών (Κ.Ε.Α.Δ.) στη Γενική Γραμ¬ 
ματεία Δημόσιας Διοίκησης και Ηλεκτρονικής Διακυβέρ¬ 
νησης (ΦΕΚ1431/τ.Β'/17.9.2004), όπως αυτή τροποποιή¬ 
θηκε με την υπ’ αριθμ. ΔΙΑΔΠ/Α/3269 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης (ΦΕΚ237/τ.Β'/22.2.2005). 

γ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εκδίδουμε τον Κανονισμό Λειτουργίας της Κεντρικής 
Επιτροπής Απλούστευσης Διαδικασιών, το κείμενο του 
οποίου έχει ως εξής: 


«Κανονισμός λειτουργίας της Κεντρικής Επιτροπής 
Απλούστευσης Διαδικασιών» 

Άρθρο 1. 

Έργο της Επιτροπής 

Το έργο της Επιτροπής, όπως ορίζεται στην παράγρα¬ 
φο 3 του άρθρου 10 του Ν. 3242/2004 (ΦΕΚ 102/τ.Α7 
24.5.2004), αναλύεται ως εξής: 

1. Σχεδιάζει σύστημα κριτηρίων (Ανάλυση Επιπτώσεων) 
με βάση το οποίο θα γίνεται η επιλογή, η επεξεργασία και 
η αξιολόγηση μίας συγκεκριμένης κάθε φορά διοικητικής 
διαδικασίας ως περίπλοκης και πολύπλοκης. Με βάση το 
παραπάνω σύστημα κριτηρίων, τα υπουργεία υποβάλ¬ 
λουν προτάσεις στην ΚΕΑΔ για τις διοικητικές διαδικα¬ 
σίες της αρμοδιότητάς τους. 

2. Διαμορφώνει τα κατάλληλα μεθοδολογικά εργαλεία 
(π.χ. δημόσια διαβούλευση) για τη βιώσιμη απλούστευση 
των διαδικασιών. 

3. Η ΚΕΑΔ καταρτίζει κυλιόμενο κατ’ έτος αναλυτικό 
πρόγραμμα απλουστεύσεων ανά Υπουργείο ή ανά θεμα¬ 
τικό αντικείμενο, στο οποίο περιλαμβάνονται: 

α) Οι διαδικασίες που θα απλουστευθούν, 

β) ο τρόπος απλούστευσης των συγκεκριμένων διαδι¬ 
κασιών (κατάργηση ή αντικατάσταση δικαιολογητικού με 
υπεύθυνη δήλωση κλπ) και 

γ) ο νομικός τύπος της ρυθμιστικής παρέμβασης για την 
αναθεώρηση, κατάργηση και επαναδιατύπωση των σχετι¬ 
κών διατάξεων. 

4. Επεξεργάζεται τις προδιαγραφές απλούστευσης 
διαδικασιών με τη χρήση ηλεκτρονικών μέσων και ιδίως 
προηγμένων πληροφοριακών συστημάτων διαλειτουργι- 
κότητας. 

5. Επεξεργάζεται ολοκληρωμένο πρόγραμμα κατάρτι¬ 
σης ανωτέρων στελεχών της δημόσιας διοίκησης και το 
υποβάλλει προς έγκριση αρμοδίως. 

6. Η ΚΕΑΔ επεξεργάζεται και προτείνει σύστημα παρα¬ 
κολούθησης και αξιολόγησης της προόδου του έργου 
της απλούστευσης κατά φορέα και εισηγείται μέτρα βελ¬ 
τίωσης και επιτάχυνσης. 

Άρθρο 2. 

Αρμοδιότητες του Προέδρου 

1. Ο Πρόεδρος συγκαλεί τις τακτικές και έκτακτες συ¬ 
νεδριάσεις της Επιτροπής, προεδρεύει των συνεδριάσε¬ 
ων και υπογράφει τα σχετικά πρακτικά. Τα πρακτικά επί¬ 
σης υπογράφονται από τον Γραμματέα. 

2. Ο Πρόεδρος, ύστερα από απόφαση της Επιτροπής ή 
και εξ ιδίας πρωτοβουλίας, καλεί σε ακρόαση ενώπιοντης 
Επιτροπής πρόσωπα ή και φορείς, σύμφωνα με τα όσα 
ορίζονται στηνπαρ.2του άρθρου 10 του Ν.3242/2004. Η 
πρόσκληση γίνεται με κάθε πρόσφορο τρόπο, ιδίως: α) 
εγγράφως, β) τηλεφωνικώς, γ) μέσω τηλεομοιοτυπίας 
(Ιαχ), δ) με ηλεκτρονικό ταχυδρομείο (θ-γπβΝ). 

3. Ο Πρόεδρος συντονίζει τη λειτουργία της Γραμμα¬ 
τείας της Επιτροπής. 

4.0 Πρόεδρος συντονίζει τη λειτουργία τωνΤμημάτων, 
που είναι δυνατόν να συγκροτηθούν στο πλαίσιο της λει¬ 
τουργίας της Επιτροπής. 

Άρθρο 3. 

Λειτουργία της Επιτροπής 

1 Η Επιτροπή συνεδριάζει σε Ολομέλεια ή σε Τμήματα 
που συγκροτείς ίδια. Η Ολομέλεια συνεδριάζειτακτικάτου- 
λάχιστον δύο (2) φορές το μήνα. Συνεδριάζει επίσης εκτά¬ 
κτως, είτε μετά από πρόσκληση του Προέδρου, είτε μετά 

από αίτημα πέντε (5) τουλάχιστον μελώντης Επιτροπής, τα¬ 
κτικών ή αναπληρωματικών. Οι προσκλήσεις απευθύνονται 
με τους προαναφερόμενους στο άρθρο 2, παρ.2, τρόπους, 
και με ευθύνη της Γραμματείας στα μέλη, τουλάχιστον πέ¬ 
ντε (5) ημέρες πριν τη συνεδρίαση. Για τις έκτακτες συνε¬ 
δριάσεις, η προθεσμία περιορίζεται στις τρεις (3) ημέρες. 
Δεν απαιτείται πρόσκληση, αν η ημερομηνία της επόμενης 
συνεδρίασης έχει ορισθεί από την προηγούμενη. 

2. Η Επιτροπή βρίσκεται σε απαρτία όταν παρίστανται 
τουλάχιστον τα μισά συν ένα (1) μέλη της στη συγκεκρι¬ 
μένη συνεδρίαση και μεταξύ των παρόντων μελών συ- 
μπεριλαμβάνεται ο Πρόεδρος ή ο αναπληρωτής του. 

3. Στις συνεδριάσεις μπορούν να παρίστανται και τα 
αναπληρωματικά μέλη, όταν αυτό κρίνεται απαραίτητο 
για την καλύτερη λειτουργία της Επιτροπής. Δικαίωμα 
ψήφου έχουν τα τακτικά μέλη και εφόσον αυτά απουσιά¬ 
ζουν ή κωλύονται, ψηφίζουν τα αντίστοιχα αναπληρωμα¬ 
τικά. Τα αναπληρωματικά μέλη, συμμετέχουν στις συνε¬ 
δριάσεις της Επιτροπής προς αναπλήρωση τακτικών με¬ 
λών που απουσιάζουν. Μπορούν επίσης να ορίζονται από 
τον Πρόεδρο ως μέλη των Τμημάτων που λειτουργούν 
στο πλαίσιο της Επιτροπής. 

4. Οι αποφάσεις της Επιτροπής λαμβάνονται με πλειο- 
ψηφία των παρόντων μελών της. Σε περίπτωση ισοψη- 
φίας υπερισχύει η ψήφος του Προέδρου. 

5. Για κάθε απόφαση που λαμβάνει η Επιτροπή, κατα¬ 
γράφονται συνοπτικώς και οι θέσεις της μειοψηφίας. 

6. Η ψηφοφορία είναι φανερή. 

Άρθρο 4. 

Λειτουργία των Τμημάτων 

1. Αρμοδιότητα του κάθε Τμήματος είναι η επεξεργασία 
συγκεκριμένου θεματικού πεδίου διαδικασιών, που καθο¬ 
ρίζεται από την Ολομέλεια. 

2 Τα Τμήματα απαρτίζονται από τακτικά και αναπληρω¬ 
ματικά μέλη πού ορίζονται από τον Πρόεδρο, αφού λη- 
φθεί υπόψη και η ανάγκη εξισορρόπησης της συμμετο¬ 
χής των μελών σε αυτά. Κάθε μέλος μπορεί να συμμετέ¬ 
χει το πολύ σε δύο Τμήματα. 

3. Τα Τμήματα μπορούν να καλούν κατά την κρίση τους 
πρόσωπα, ή εκπροσώπους φορέων ή άλλους εμπειρο¬ 
γνώμονες που κρίνεται ότι μπορούν να συνεισφέρουν 
στην καλύτερη επεξεργασία του θέματος. 

4 Τα Τ μήματα συνεδριάζουντακτικάτουλάχιστον μία (1) 
φορά το μήνα. Μπορούν επίσης να συνεδριάζουν εκτά¬ 
κτως, όταν αυτό αποφασισθεί από τα μέλη τους ή τον 
Πρόεδρο της Επιτροπής. 

5 Ο Πρόεδρος της Επιτροπής ή ο αναπληρωτής του, 
προεδρεύουν των Τμημάτων στα οποία τυχόν μετέχουν. 
Οι προεδρεύοντες στα άλλα Τμήματα ορίζονται από τον 
Πρόεδρο της Επιτροπής. 

Άρθρο 5. 

Η Γραμματεία 

1. Τα πρακτικά τηρούνται με ευθύνη του Προέδρου και 
των γραμματέων της Επιτροπής. Σε περίπτωση κωλύμα¬ 
τος των τελευταίων, τους αναπληρώνουν τα αναπληρω¬ 
ματικά μέλη της Γ ραμματείας. Στην περίπτωση που κριθεί 
ότι ένα θέμα πρέπει να συζητηθεί χωρίς την παρουσία 
γραμματέα, τα πρακτικά τηρούνται από ένα από τα μέλη 
της Επιτροπής, που ορίζεται από τον Πρόεδρό της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 


Αριθ. ΔΙΔΚ/Φ.5/3/6589 (3) 

Καθιέρωση υπερωριακής, νυκτερινής, Κυριακών και εξαι¬ 
ρέσιμων ημερών εργασίας του προσωπικού Ασφαλεί¬ 
ας στο Πολιτικό Γραφείο του Υφυπουργού Εσωτερι¬ 
κών Δημόσιας Διοίκησης και Αποκέντρωσης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α/1985). 

β) Του άρθρου 16 του Ν. 3205/2003 (ΦΕΚ 297/Β/ 
23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και ΟΤΑ... κ.λ.π.». 

γ) Του Π.Δ/τος 400/1995 (ΦΕΚ 336/Α/1.11.1995) «Σύ¬ 
σταση Γενικής Γ ραμματείας Δημόσιας Διοίκησης και κα¬ 
θορισμός αρμοδιοτήτων της». 

2. Την υπ’ αριθμ. 2/8098/0022/9.2.2004 κοινή απόφαση 
των Υφυπουργών Οικονομίας και Οικονομικών και Εσω¬ 
τερικών, Δημόσιας Διοίκησης και Αποκέντρωσης «Απο¬ 
δοχές μετακλητών, ειδικών συμβούλων και συνεργατών 
των Πολιτικών Γ ραφείων μελώντης Κυβέρνησης και Υφυ¬ 
πουργών» (ΦΕΚ 332/Β/11.2.2004). 

3. Την υπ’ αριθμ. ΔΙΔΚ/2830/20.2.2005 (ΦΕΚ218/Β/2005) 
απόφαση του Υπουργού Εσωτερικών Δημόσιας Διοίκη¬ 
σης και Αποκέντρωσης με την οποία εγκρίθηκε η καθιέ¬ 
ρωση υπερωριακής, νυκτερινής, Κυριακών και εξαιρέσι¬ 
μων ημερών εργασίας του προσωπικού Ασφαλείας (2 
Αστυνομικών) στο Πολιτικό Γ ραφείο του Υφυπουργού 
της Γενικής Γραμματείας Δημόσιας Διοίκησης του 
ΥΠ.ΕΣ.Δ.Δ.Α. 

4. Την υπ’ αριθμ. 260747/3/1 5β/2.3.2005 απόφαση του 
Αρχηγού της Ελληνικής Αστυνομίας, με την οποία απο- 
σπώνται στο Υπουργείο Εσωτερικών, Δημόσιας Διοίκη¬ 
σης και Αποκέντρωσης ο Αρχιφύλακας Μιλτιάδης Αλε- 
ξανδράτος και ο Αστυφύλακας Στυλιανός Σοφιολάκης 
για εκτέλεση υπηρεσίας προσωπικής ασφάλειας του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης Απ. Ανδρεουλάκου. 

5. Την ανάγκη το ανωτέρω προσωπικό να προσφέρει τις 
υπηρεσίες του και πέραν των ωρών υποχρεωτικής εργα¬ 
σίας καθώς και κατά τις νυχτερινές ώρες και εξαιρέσιμες 
ημέρες προκειμένου να συνοδεύει τον Υφυπουργό 
ΕΣΔΔΑ Απ. Ανδρεουλάκο σε όλες του τις μετακινήσεις. 

6. Το γεγονός ότι για την κάλυ ψη της προαναφερθείσας 
ανάγκης προκαλείται δαπάνη ποσού τριών χιλιάδων πε- 
ντακοσίων ογδόντα (3.580) ευρώ που θα καλυφθούν από 
τις πιστώσεις του Φ.07/150 ΚΑΕ 0511 και πέντε χιλιάδων 
τετρακοσίων (5.400) ευρώ που θα καλυφθούν από τις πι- 
στώσειςτου Φ.07/1 50 ΚΑΕ 0512, αποφασίζουμε: 

Διαπιστώνουμε την άλως εξαιρετική και άμεση ανάγκη 
για προσφορά εργασίας πέραν του κανονικού ωραρίου 
και κατά τις νυχτερινές ώρες και Κυριακές και εξαιρέσι¬ 
μες ημέρες του προσωπικού ασφαλείας του Υφυπουρ¬ 
γού Εσωτερικών, Δημόσιας Διοίκησης καιΑποκέντρωσης 
Απ.Ανδρεουλάκου. 

Εγκρίνουμε την υπερωριακή απασχόληση από 1.3.2005 
έως 31.12.2005, με την προβλεπόμενη από το Νόμο αμοι¬ 
βή, για δύο ακόμα Αστυνομικούς που έχουν αποσπασθεί 
για εκτέλεση υπηρεσίας προσωπικής ασφάλειας του 
Υφυπουργού ΕΣ.Δ.Δ.Α. Απ. Ανδρεουλάκου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι ώρες της μηνιαίας υπερωριακής απασχόλησης για 
κάθε Αστυνομικό ορίζοντα ως εξής: 

Υπερωριακή εργασία (μέχρι 22ης ώρας) 40 ώρες 
Νυχτερινή υπερωριακή εργασία (από 22ης ώρας μέχρι 
6ης πρωινής) 20 ώρες 

Κυριακές και εξαιρέσιμες ημέρες (από 6ης πρωινής μέ¬ 
χρι 22ης ώρας) 30 ώρες 

Η ισχύς της απόφασης αυτής αρχίζει ένα μήνα πριν τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. 1629 οικ. (4) 

Βελτίωση του συσσιτίου των κρατουμένων των Καταστη¬ 
μάτων Κράτησης και του I. Α. Α. Α.Σ.Ε Βόλου κατά τις 
ημέρες του Πάσχα και των Χριστουγέννων τρέχοντος 
έτους και της Πρωτοχρονιάς έτους 2006. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

α). Τις διατάξεις του άρθρου 112 παρ.2 του από 28- 
30.9.1935 Ν.Δ/τος «Περί οργανώσεως Σωφρ/κού Προσω¬ 
πικού και Διαχειρίσεως Φυλακών». 

β). Το άρθρο 22 του Ν.2362/1995 «Περί Δημοσίου Λογι¬ 
στικού». 

γ). Την υπ’ αριθμ. 14650/ΔΙΟΕ85/17.3.2004 απόφαση 
του Υπουργού Οικονομικών «Καθορισμός αρμοδιοτήτων 
των Υφυπουργών Οικονομικών». 

δ). Την ανάγκη βελτίωσης κατάτρία (3,00) ΕΥΡΩτου πα- 
ρεχομένου συσσιτίου στους κρατούμενουςτων Καταστη¬ 
μάτων Κράτησης καιτου I. Α. Α. Α.Σ.Ε. Βόλου κατά τις ημέ¬ 
ρες του Πάσχα και των Χριστουγέννων έτους 2005 και της 
Πρωτοχρονιάς έτους 2006. 

ε). Το γεγονός ότι η δαπάνη που θα προκληθεί από την 
παρούσα απόφαση για το τρέχον οικονομικό έτος, ανέρ¬ 
χεται στο ποσό των εβδομήντα εννέα χιλιάδων διακοσίων 
(79.200,00) ΕΥΡΩ, (περίπου 8.800 κρατούμενοι), θα βα¬ 
ρύνει τον ΚΑΕ 1411, του Φ. 17-310 καιτου οποίου οι πι¬ 
στώσεις επαρκούν, αποφασίζουμε: 

εγκρίνουμε την αύξηση του παρεχομένου συσσιτίου 
στους κρατούμενους των Καταστημάτων Κράτησης και 
του Ι.Α.Α.Α.Σ.Ε. Βόλου κατά το ποσόν των τριών (3,00) ΕΥ¬ 
ΡΩ ημερησίως για κάθε άτομο κατά τις ημέρες του Πάσχα 
έτους 2005, Χριστουγέννων έτους 2005 και Πρωτοχρο¬ 
νιάς έτους 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΠΕΤΡΟΣ ΔΟΥΚΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 


Αριθ. 32459 (5) 

Συμπλήρωση και παράταση του χρόνου λειτουργίας της 
ειδικής νομοπαρασκευαστικής επιτροπής για: α) την 
επεξεργασία και κατάρτιση απαντήσεων στο ερωτη¬ 
ματολόγιο της Επιτροπής για τα Δικαιώματα του Παι¬ 
διού, που αφορά συγχώνευση της 2ης και 3ης Περιο¬ 
δικής Εθνικής Έκθεσης υπό τη Διεθνή Σύμβαση για τα 
Δικαιώματα του Παιδιού (ΟΒΟ) και β) την επεξεργασία 
και κατάρτιση σχεδίου νόμου με σκοπό την εναρμόνι¬ 
ση στην εθνική νομοθεσία του Προαιρετικού Πρωτο¬ 
κόλλου στην Διεθνή Σύμβαση των Δικαιωμάτων του 
παιδιού, για την εμπορία παιδιών, παιδική πορνεία και 
παιδική πορνογραφία. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’αριθμ. 156613/15.12.2004 (ΦΕΚΒ’ 1982) από¬ 
φαση σύστασης της ανωτέρω επιτροπής. 

2) Την ανάγκη συμπλήρωσης της ανωτέρω ειδικής νο¬ 
μοπαρασκευαστικής επιτροπής με διεύρυνση του αντι¬ 
κειμένου της καθώς και την ανάγκη παράτασης του χρό¬ 
νου λειτουργίας της σύμφωνα με το από 15.3.2005 έγ¬ 
γραφο της Προέδρου. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη 5.800,00 € εις βάρος του Προ¬ 
ϋπολογισμού του ΤΑΧΔΙΚ, αποφασίζουμε: 

Α) Την συμπλήρωση της ειδικής νομοπαρασκευαστικής 
επιτροπής «για: α) την επεξεργασία και κατάρτιση απα¬ 
ντήσεων στο ερωτηματολόγιο της Επιτροπής για τα Δι¬ 
καιώματα του Παιδιού, που αφορά συγχώνευση της 2ης 
και 3ης Περιοδικής Εθνικής Έκθεσης υπό τη Διεθνή Σύμ¬ 
βαση για τα Δικαιώματα του Παιδιού (ΩΒΩ) και β)την επε¬ 
ξεργασία και κατάρτιση σχεδίου νόμου με σκοπό την 
εναρμόνιση στην εθνική νομοθεσία του Προαιρετικού 
Πρωτοκόλλου στην Διεθνή Σύμβαση των Δικαιωμάτων 
του παιδιού, για την εμπορία παιδιών, παιδική πορνεία και 
παιδική πορνογραφία» με την επιπλέον ανάθεση σ’αυτήν 
της μελέτης και επεξεργασίας, με σκοπό την εναρμόνιση 
στην εθνική νομοθεσία της απόφασης-πλαίσιο 
2004/68/ΔΕΥ του Συμβουλίου της 22ας Δεκεμβρίου 2003 
για την καταπολέμηση της σεξουαλικής εκμετάλλευσης 
παιδιών και της παιδικής πορνογραφίας. 

Β) Την παράταση μέχρι 31.5.2005 του χρόνου λειτουρ¬ 
γίας της ανωτέρω επιτροπής, προκειμένου να περατώσει 
το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. οικ. 3301 (6) 

Διορισμός των μελών της Διοικητικής Επιτροπής Στρα¬ 
τιωτικών Επιτάξεων Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1.- Τις διατάξεις των άρθρων 32 και 33 του Ν.4442/1929 
«Περί Στρατιωτικών & Ναυτικών Εισφορών και Ναυλώσε- 
ων» όπως τροποποιήθηκαν μεταγενέστερα. 

2. -Τις όμοιες του άρθρου μόνου του Π.Δ/τος 115/1984 
«Διορισμός των μελών των Διοικητικών Δικαστηρίων και 
Στρατιωτικών Επιτάξεων». 

3. -Τις όμοιες του άρθρου 9 παρ.1 του Ν. 1649/1986 πε¬ 
ρί λειτουργίας και μετονομασίας των Διοικητικών Δικα¬ 
στηρίων Στρατιωτικών Επιτάξεων σε Διοικητικές Επιτρο¬ 
πές Στρατιωτικών Επιτάξεων. 

4. -Την 51846/22.8.1988 κοινή απόφαση των Υπουργών 
Προεδρίας της Κυβέρνησης, Εσωτερικών και Εθνικής 
Άμυνας με την οποία ορίζεται όπως οι αρμοδιότητες που 
ασκούσε ο Νομάρχης Αττικής, σε ότι αφορά τη συγκρό¬ 
τηση και λειτουργία της Διοικητικής Επιτροπής Στρατιω¬ 
τικών Επιτάξεων της πρώην Νομαρχίας Αττικής ασκού¬ 
νται από τον άλλοτε Νομάρχη Δυτικής Αττικής (νυν Περι¬ 
φερειάρχη). 

5. - Τις υπ’ αριθμ. ΔΟΑ/Φ6/3/5276/28.2.1997 & ΔΟΑ/Φ6/ 
12/19190/20.8.1997 αποφάσεις του ΥΠΕΣΔΔΑ. 

6. - Τις διατάξεις του Ν.2218/1994 περί «Ίδρυσης Νο¬ 
μαρχιακής Αυτοδιοίκησης, τροποποίησης διατάξεων για 
την πρωτοβάθμια αυτοδιοίκηση και την Περιφέρεια και 
άλλες διατάξεις» και ιδιαιτέρως τις διατάξεις του άρθρου 

3. 

7. - Τις διατάξεις του Ν.2240/1994 περί «Συμπλήρωσης 
διατάξεων για τη Νομαρχιακή Αυτ/ση και άλλες διατά¬ 
ξεις» και ιδιαιτέρως τις διατάξεις του άρθρου 4, καθώς και 
τις διατάξεις του Ν.2503/1997. 

8. - Τα υπ’ αριθμ. Φ.851.1/5/49319 Σ.683/16.11.2004 και 
Φ.851.1/1/40764 Σ.37/24.1.2005 έγγραφα της Δ/νσης Οι¬ 
κονομικού της Στρατιωτικής Διοίκησης Αθηνών, περί ορι¬ 
σμού μελών στην εν λόγω Επιτροπή. 

9. -Το υπ’ αριθμ. 2563/15.3.2005 έγγραφο του Πρωτοδι¬ 
κείου Αθηνών, περί ορισμού μελών στην εν λόγω Επιτρο¬ 
πή. 

10. - Το υπ’ αριθμ. 101640/16.2.2005 έγγραφο της Ει¬ 
σαγγελίας Πρωτοδικών Αθηνών περί ορισμού Εισαγγελέ- 
ως, που να έχει καθήκοντα Επιτρόπου Επικράτειας στην 
εν λόγω Επιτροπή. 

11. - Με την απόφαση αυτή προκαλείται δαπάνη εις βά¬ 
ρος του προϋπολογισμού Γ.Ε.Σ., αποφασίζουμε: 

1. - Διορίζουμε τους κάτωθι ως τακτικά και αναπληρω¬ 
ματικά μέλη της Διοικητικής Επιτροπής Στρατιωτικών 
Επιτάξεωντου Νομού Αττικής, για το έτος 2005: 

α) Τακτικά μέλη 

(1) - Δημήτριο Οικονόμου, Πρωτόδικη Αθηνών 

(2) - Άννα Αγγελάτου-Βασιλείου, Πρωτόδικη Αθηνών 

(3) - Κων/νο Λυμπίκη, Ανχη (Ο) της 651 ΤΑΞΥΛΠ 

(4) - Τζουβελέκη Θεόδωρο, Λγό (Ο) του ΚΤΣΑ 

(5) - Ευάγγελο Κόκκα, κλάδου ΠΕ Τεχν., με βαθμό Α’, 
Προϊστάμενο Κτηματικής Υπηρεσίας 

β)Αναπληρωματικά μέλη 

(1) - Σιμιτοπούλου Ελπίδα, Πρωτόδικη Αθηνών 

(2) - Ευφροσύνη Σωζοπούλου, Πρωτόδικη Αθηνών 

(3) - Πασχάλη Γκιαούρη, Τχη (Ο) του ΕΚΕΜΣ 

(4) - Νικολέτα Βασάλου, Λγο (Ο) του ΚΤΣ/ΔΥΒ 

(5) - Παπαβασιλείου Στέλλα κλάδου ΠΕ Πολ/κών 
Μηχ/κών, με βαθμό Α’ Προϊσταμένη Τεχνικού Τμήματος 
της Κτηματικής Υπηρεσίας Δυτ.Αττικής 

2. - Καθήκοντα Προέδρου της Επιτροπής ασκεί ο αρχαι¬ 
ότερος των Πρωτοδικών. 

3. - Καθήκοντα Επιτρόπου Επικράτειας ασκεί η Εισαγγε¬ 
λέας Πρωτοδικών Αθηνών Βασιλική Λένη. 

4. - Γραμματέα της Επιτροπής ορίζουμε την υπάλληλο 
της υπηρεσίας μας Ευαγγελία Φωκά αναπληρούμενη από 


τη Μαργαρίτα Βλάσση επίσης υπάλληλο της υπηρεσίας 
μας. 

5. - Η θητεία των τακτικών και αναπληρωματικών μελών 
ορίζεται σε ένα έτος (από 1.1.2005 έως 31.12.2005). 

6. Η Επιτροπή θα συνεδριάζει στη Δ/νση Τοπ.Αυτ/σης & 
Δ/σης Δυτ.Αττικής (Ιερά οδός 197 - Αιγάλεω). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 29 Μαρτίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθ. 519 (7) 

Σύσταση Νομικού Προσώπου με την επωνυμία «Σχολική 

Επιτροπή Εσπερινού Γυμνασίου» Δήμου Παραμυθιάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ. ΗΠΕΙΡΟΥ 

Έχοντας υπ’ όψη : 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/1995), του άρθρου 11 του Ν. 
2130/1993, του άρθρου 2του Ν.2307/1995, ως καιτις σχε¬ 
τικές διατάξεις του Ν. 1894/1990. 

2. Την υπ’ αριθμ. 154/2004 απόφαση του Δημοτικού 
Συμβουλίου Παραμυθιάς, περίσυστάσεως Νομικού Προ¬ 
σώπου με την επωνυμία «Σχολική Επιτροπή Εσπερινού 
Γ υμνασίου» Δήμου Παραμυθιάς. 

1 .Συστήνουμε στο Δήμο Παραμυθιάς του Νομού Θε¬ 
σπρωτίας Νομικό Πρόσωπο με την επωνυμία «Σχολική 
Επιτροπή Εσπερινού Γ υμνασίου Παραμυθιάς». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου αποχέτευσης, αναλωσίμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων, 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλωνπόρων και ο εφο¬ 
διασμός της σχολικής μονάδας με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλωντων μέτρων που κρίνονται αναγκαία για 
τη στήριξη της διοικητικής λειτουργίας της σχολικής μο¬ 
νάδας. 

3. Το παραπάνω Νομικό Πρόσωπο θα διοικείται από πε¬ 
νταμελές Διοικητικό Συμβούλιο αποτελούμενο από: 

α) Τον εκάστοτε Διευθυντή του Σχολείου ως Πρόεδρο. 

β) Έναν (1) δημοτικό σύμβουλο. 

γ) Έναν (1) εκπρόσωπο των μαθητών και 

δ) Δύο δημότες. 

4. Η θητεία των μελώντου Διοικητικού Συμβουλίου ακο¬ 
λουθεί τη δημοτική περίοδο. Το Διοικητικό Συμβούλιο 
εκλέγει τον Αντιπρόεδρο και το Γ ραμματέα του. 

5. Πόροιτου Νομικού Προσώπου είναι: α) Ετήσια επιχο¬ 
ρήγηση του Κράτους. 

β) Κάθε είδους εισφορές, δωρεές, κληρονομιές, κληρο¬ 
δοσίες. 

γ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

δ) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται, 
από τον Αντιπρόεδρο. 

Απότη σύστασητου ανωτέρω Νομικού Προσώπου προ- 
καλείται ετήσια δαπάνη επί του προϋπολογισμού του Δή¬ 
μου Παραμυθιάς ύψους 8.500,00 ευρώ, η οποία θα καλύ¬ 
πτεται από τους ΚΑΠ που κατανέμονται στο Δήμο Παρα¬ 
μυθιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 16 Μαρτίου 2005 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθ. 1277 (8) 

Σύσταση Νομικού Προσώπου με την επωνυμία «Σχολική 
Επιτροπή Εργαστηρίου Ειδικής Επαγγελματικής Εκ¬ 
παίδευσης και Κατάρτισης (Ε.Ε.Ε.Ε.Κ)» Δήμου Παρα¬ 
μυθιάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ. ΗΠΕΙΡΟΥ 
Έχοντας υπ’ όψη : 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/1995), του άρθρου 11 του Ν. 
2130/1993, του άρθρου 2του Ν.2307/1995, ως καιτις σχε¬ 
τικές διατάξεις του Ν. 1894/1990. 

2. Την υπ’ αριθμ. 154/2004 απόφαση του Δημοτικού 
Συμβουλίου Παραμυθιάς, περί συστάσεως Νομικού Προ¬ 
σώπου με την επωνυμία «Σχολική Επιτροπή Εργαστηρίου 
Ειδικής Επαγγελματικής Εκπαίδευσης και Κατάρτισης» 
Δήμου Παραμυθιάς, αποφασίζουμε: 

1 .Συστήνουμε στο Δήμο Παραμυθιάς του Νομού Θε¬ 
σπρωτίας Νομικό Πρόσωπο με την επωνυμία «Σχολική 
Επιτροπή Εργαστηρίου Ειδικής Επαγγελματικής Εκπαί¬ 
δευσης και Κατάρτισης (Ε.Ε.Ε.Ε.Κ) Παραμυθιάς». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου αποχέτευσης, αναλωσίμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων, 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο εφο¬ 
διασμός της σχολικής μονάδας με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας της σχολικής μο¬ 
νάδας. 

3. Το παραπάνω Νομικό Πρόσωπο θα διοικείται από πε¬ 
νταμελές Διοικητικό Συμβούλιο αποτελούμενο από: 

α) Τον εκάστοτε Διευθυντή του Σχολείου ως Πρόεδρο, 
β) Έναν (1) δημοτικό σύμβουλο, 
γ) Έναν (1) εκπρόσωπο των μαθητών και 
δ) Δύο δημότες. 


4. Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. Το Διοικητικό Συμβούλιο 
εκλέγει τον Αντιπρόεδρο και το Γραμματέα του. 

5. Πόροι του Νομικού Προσώπου είναι: 

α) Ετήσια επιχορήγηση του Κράτους. 

β) Κάθε είδους εισφορές, δωρεές, κληρονομιές, κληρο¬ 
δοσίες. 

γ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

δ) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Π ρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται, 
από τον Αντιπρόεδρο. 

Απότη σύστασητου ανωτέρω Νομικού Προσώπου προ- 
καλείται ετήσια δαπάνη επί του προϋπολογισμού του Δή¬ 
μου Παραμυθιάς ύψους 8.500,00 ευρώ, η οποία θα καλύ¬ 
πτεται από τους ΚΑΠ που κατανέμονται στο Δήμο Παρα¬ 
μυθιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 16 Μαρτίου 2005 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθ. 4161 (9) 

Σύσταση Συνδέσμου Συνεργασίας των Δήμων 
Καλλιθέας - Ιαλυσού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 206, 207 και 208 του Π.Δ. 
410/1995, όπως ισχύουν. 

2. Του διατάξεις του άρθρου 9 του Ν. 2503/1997 (ΦΕΚ 
107/1997 τ.Α’) "Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοίκη¬ 
ση και άλλες διατάξεις". 

3. Τις διατάξεις του άρθρου 8 του Ν.2839/2000. 

4. Την υπ’ αριθμ. 50/2005 απόφαση (ορθή επανάληψη) 
του Δημοτικού Συμβουλίου Ιαλυσού. 

5. Την υπ’ αριθμ. 61/2005 απόφαση (ορθή επανάληψη) 
του Δημοτικού Συμβουλίου Καλλιθέας, αποφασίζουμε: 

Εγκρίνουμε τη σύσταση Συνδέσμου με την ονομασία 
«ΣΥΝΔΕΣΜΟΣ ΣΥΝΕΡΓΑΣΙΑΣ ΔΗΜΩΝ ΚΑΛΛΙΘΕΑΣ -ΙΑ- 
ΛΥΣΟΥ»του οποίου ο σκοπός, η διοίκηση και οι πόροι του 
ορίζονται μετά παρακάτω άρθρα : 

Άρθρο Ιο 

ΕΔΡΑ ΤΟΥ ΣΥΝΔΕΣΜΟΥ 

Έδρα του συνδέσμου θα είναι: 

1. Από το 2005 έως 31.12.2008 ο Δήμος Καλλιθέας. 

2. Από 1.1.2009 έως 31.12.2014 ο Δήμος Ιαλυσού και 

3. Από 1.1.2015 έως 31.12.2016 ο Δήμος Καλλιθέας. 

Άρθρο 2ο 

ΔΙΑΡΚΕΙΑ 

Η χρονική διάρκεια του συνδέσμου θα είναι τα 12 έτη. 

Άρθρο 3ο 
ΣΚΟΠΟΣ 

• Σκοπός του Συνδέσμου είναι ο σχεδιασμός και η κα¬ 
τάρτιση προγραμμάτων και μεθόδων για την ανάπτυξη 
των δύο δήμων και η ενδυνάμωση των υφιστάμενων δρά- 
σεωντους, η δημιουργία νέων δράσεων και δομών, η συμ¬ 
μετοχή σε εθνικά και ευρωπαϊκά προγράμματα ανάπτυ¬ 
ξης των περιοχών τους και η υλοποίηση και διαχείριση 
των προγραμμάτων αυτών. 

• Η εκτέλεση και συντήρηση των έργων υποδομής. 

• Η παροχή υπηρεσιών στους δημότες και γενικά η ανά¬ 
πτυξη πρωτοβουλιών για την ανάδειξη των δύο δήμων και 
των πλουτοπαραγωγικών πηγών κάθε μορφής. 

• Η προμήθεια μηχανημάτων, υλικοτεχνικού εξοπλι¬ 
σμού και υλικών. 

• Η δραστηριοποίηση σε θέματα πολιτισμού και πολιτι¬ 
στικών καθώς και κο ινωνικών εκδηλώσεων κάθε μορφής. 
Η διοργάνωση ημερίδων και συνεδρίων καθώς και εκδη¬ 
λώσεων τοπικού και ευρύτερου ή διεθνούς ενδιαφέρο¬ 
ντος. Παρουσίαση κοινών πολιτιστικών σχημάτων και συ¬ 
γκροτημάτων εντός και εκτός των ορίων των Δήμων. 

• Η τουριστική ανάπτυξη και αναβάθμιση των τουριστι¬ 
κού προϊόντος που παράγεται στους δύο δήμους αλλά 
και γενικότερα στο νησί της Ρόδου. Η ενίσχυση του του¬ 
ρισμού με κάθε πρόσφορο τρόπο, ενίσχυση του Συνε- 
δριακού τουρισμού και η δραστηριοποίηση στην αναβάθ¬ 
μιση της τουριστικής υποδομής που υπάρχει στους δύο 
δήμους. 

• Η εξέταση νέων μεθόδων προβολής και προώθησης 
κάθε θέματος που ενδιαφέρει τους δύο δήμους και χρή¬ 
ση της σύγχρονης τεχνολογίας και του διαδικτύου για την 
εξυπηρέτηση του σκοπού. 

• Η κατάρτιση κοινών αθλητικών προγραμμάτων και η 
ενίσχυση του αθλητισμού, τόσο σε επίπεδο αθλητικών 
σωματείων όσο και αθλητών κάθε αναγνωρισμένου αθλή¬ 
ματος. Η εκπόνηση προγραμμάτων μαζικού αθλητισμού 
για τους δημότες ανεξάρτητα από φύλο ή ηλικία και η ενί¬ 
σχυση των αθλητικών δράσεων . Επίσης η προσέλκυση 
αθλητικών ομάδων ή μεμονωμένων αθλητών στους χώ¬ 
ρους άθλησης των δήμων και η ενίσχυση με τον τρόπο αυ¬ 
τό του αθλητικού τουρισμού και η διοργάνωση διεθνών 
αθλητικών εκδηλώσεων. Η αναβάθμιση και η κατασκευή 
νέων αθλητικών υποδομών στους δύο δήμους. 

• Η σύσταση και λειτουργία ενιαίας Δημοτικής Αστυνο¬ 
μίας, σύμφωνα με τους Νόμους καθώς και η συνεργασία 
στην εκπαίδευση που αφορά φιλοξενίες μαθητών στα 
σχολεία των Δήμων. 

• Η δημιουργία και η ενίσχυση μαζικής συγκοινωνίας 
μεταξύ των δύο δήμων γενικά και η διευκόλυνση της με¬ 
ταφοράς ανθρώπων και υλικών μεταξύ των δύο δήμων. 
Ειδικότερα όσο αφορά την αστική συγκοινωνία, η αντιμε¬ 
τώπιση του μεγάλου συγκοινωνιακού προβλήματος που 
υπάρχει σήμερα και καθιστά δυσχερή την μετακίνηση 
προσώπων από τον ένα δήμο στον άλλο με συγκοινωνια¬ 
κά μέσα μεταφοράς. 


• Η ενίσχυση των οργανωμένων επισκέψεων από τον 
δήμο Ιαλυσό σε όλα τα Δημοτικά Διαμερίσματα του Δή¬ 
μου Καλλιθέας και αντιστρόφως. Η προβολή των δύο δή¬ 
μων μέσω της συγκοινωνίας και την γνωριμίας μόνιμων 
κατοίκων, επισκεπτών και τουριστών με τα αξιοθέατα και 
τις φυσικές ομορφιές των δύο δήμων. 

• Η συντονισμένη κοινή δράση στο τομέα της ύδρευ¬ 
σης, άρδευσης και αποχέτευσης καθώς και της αντιπλημ- 
μυρικής προστασίας και η συντονισμένη δράση των 
Δ.Ε.Υ.Α .των δύο δήμων και η αλληλοϋποστήριξη και ενί¬ 
σχυση τους . Η κατάρτιση κοινών προγραμμάτων που θα 
αφορά αποκλειστικά την ύδρευση-αποχέτευση - άρδευ¬ 
ση. Η κατασκευή γεωτρήσεων και η διενέργεια γεωλογι¬ 
κών και υδρολογικών μελετών. Η δημιουργία και η ενί¬ 
σχυση των υποδομών στο τομέα της ύδρευσης. 

• Η εκπόνηση προγραμμάτων για την αειφορία, ενίσχυ¬ 
ση της αρχής της αειφορίας και η ενίσχυση και προστα¬ 
σία του φυσικού περιβάλλοντος της χλωρίδας και πανί¬ 
δας των δύο δήμων και γενικά του ιδιαίτερου φυσικού 
πλούτου της περιοχής. Η κατάρτιση προγραμμάτων δε¬ 
ντροφύτευσης και ενίσχυση του πρασίνου. 

• Η συνεργασία σε θέματα Δημοτικής Αστυνομίας, πο¬ 
λιτικής προστασίας και η κοινή δράση αντιμετώπισης φυ¬ 
σικών φαινομένων και φυσικών καταστροφών .Η συντονι¬ 
σμένη δράση σχεδιασμού και πρόληψης . 

• Η προβολή της ιστορίας, της λαογραφίας και της πα¬ 
ράδοσης των δύο δήμων και η κατάρτιση προγραμμάτων 
για την ανάδειξη και αξιοποίηση των ιστορικών και πολιτι¬ 
στικών μνημείων της περιοχής και η συνεργασία με τους 
αρμόδιους κρατικούς φορείς. 

• Η εκπόνηση προγραμμάτων και μελετών για την διευ¬ 
κόλυνση της ζωής των δημοτών και των κατοίκωντων δύο 
δήμων και η ενίσχυση της αναπτυξιακής τους πορείας 
προς το μέλλον. 

Άρθρο 4ο 
ΕΙΣΦΟΡΕΣ 

Οι εισφορές των Δήμων προς το σύνδεσμο καθορίζεται 
σε ποσοστό 1 % επί των τακτικών εσόδων και θα αυξηθεί 
μετά από εισήγηση του Διοικητικού Συμβουλίου του Συν¬ 
δέσμου προς τα Δημοτικά Συμβούλια και συγκεκριμένα οι 
εισφορές του Δήμου Καλλιθέας προς το σύνδεσμο θα 
ανέρχεται στο ποσό των 50.000 € ετησίως κατά ελάχιστο 
όριο και θα βαρύνει τον προϋπολογισμό του, οικονομικού 
έτους 2005. Η εισφορά για το Δήμο Ιαλυσού του ποσο¬ 
στού του 1% επί των τακτικών εσόδων, ανέρχεται στα 
84.180,00€ και θα βαρύνει τον προϋπολογισμό του οικο¬ 
νομικού έτους 2005. Το ίδιο ισχύει και για τα επόμενα τέσ¬ 
σερα (4) οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 4 Απριλίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυιΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























